31997R2200
L 303/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2200/97 НА СЪВЕТА
от 30 октомври 1997 година
относно подобряването на общностното производство на ябълки, круши, праскови и нектарини
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че пазарът на ябълки, круши, праскови и нектарини на Общността е белязан от известно несъответствие между предлагането и търсенето; като има предвид, че тази ситуация оправдава повторното въвеждане и разширяването към крушите на мерките за подобряване на производството на Общността, въведени за пазарните години от 1990-1991 г. до 1994-1995 г. по отношение на ябълките и за пазарната година 1995 г. по отношение на прасковите и нектарините;
като има предвид, че площите, които се ползват от тази мярка, следва да се ограничат и най-непродуктивните овощни градини да се изключат от тях; като има предвид, че между държавите-членки трябва да бъде направено разпределение на тези площи въз основата на площта на овощните градини, производство и изтеглянето от пазара от всяка държава-членка; като има предвид че това разпределение трябва да може да бъде променяно, за да се оптимизират площите, които трябва да бъдат подложени на изкореняване; като има предвид, че освен това е необходимо да се позволи на държавите-членки да определят областите и условията, в които тази мярка се прилага, така че нейното въвеждане за не наруши икономическото и екологично равновесие на някои райони;
като има предвид, че сумата на тази еднократна премия трябва да бъде определена, като се отчитат както разходите за операцията по изкореняване, така и загубите на производителите;
като има предвид, че премията за изкореняване е насочена към осъществяване на целите, определени в член 39 от Договора; като има предвид, че следва да бъдат създадени разпоредби за финансиране на тази мярка от Европейския фонд за ориентиране и гарантиране на земеделието (ФЕОГА), секция „Гарантиране“,
ПРИЕ НАСТОЯЩИЯ РЕГЛАМЕНТ:
Член 1
1. Производителите на ябълки, круши, праскови и нектарини от Общността се ползват, по тяхна молба и в рамките на предвидените в настоящия регламент условия, от еднократна премия за изкореняване на ябълкови дървета, различни от дърветата, даващи ябълки за сайдер, крушови дървета, различни от дърветата, даващи круши за пери, прасковени дървета и нектаринови дървета, в рамките на пазарна година 1997-1998.
2. Премията се отпуска за изкореняване на максимална площ от 10 000 хектара на група продукти, ябълки и круши, от една страна, праскови и нектарини - от друга, разделени както следва:
Държави-членки
Ябълки и круши
(ха)
Праскови и нектарини
(ха)
Белгия
435
p.m.
Дания
30
-
Германия
1 100
10
Гърция
640
3 770
Испания
1 305
1 640
Франция
2 820
1 100
Ирландия
10
-
Италия
2 275
3 260
Люксембург
10
-
Нидерландия
545
p.m.
Австрия
150
20
Португалия
325
200
Финландия
10
-
Швеция
40
-
Обединеното кралство
305
-
Даденото по-горе разпределение може да бъде променено от Комисията в съответствие с процедурата, определена в член 6, за да се оптимизира площта, която може да се ползва от премия за изкореняване, в рамките на максималните площи, определени в първа алинея.
3. Държавите-членки:
-
определят районите, в които премията за изкореняване се отпуска въз основа на икономически и екологични критерии,
-
определят условията, като гарантират, по-специално, икономическото и екологично равновесие на съответните райони,
-
могат да определят приоритетни категории производители въз основа на обективни критерии, изготвени в съгласие с Комисията.
Те уведомяват Комисията за тези райони, условия и, при необходимост, категории от момента на тяхното приемане или определяне.
Държава-членка може да не определи нито един район. В такъв случай тя уведомява за това Комисията в срок от един месец от влизането в сила на настоящия регламент.
Член 2
1. Отпускането на премия за изкореняване е обвързано с поемането на задължение в писмена форма от страна на получателя:
а)
да извърши или да организира извършването на изкореняването наведнъж, преди дата, определена според процедурата, предвидена в член 6, на цялата или на част от своята ябълкова, крушова, прасковена или нектаринова градина, като изкоренената площ трябва да бъде най-малко 0,5 хектара за ябълковите и крушовите дървета и най-малко 0,4 хектара за прасковените и нектаринови градини.
б)
да не извършва засаждане на ябълкови, крушови, прасковени и нектаринови дървета в съответствие с разпоредбите, определени с процедурата, посочена в член 6.
2. По смисъла на настоящия регламент и за всяка от двете групи продукти, посочени в член 1, параграф 2, под „овощна градина“ се разбират всички засадени парцели в стопанството, с гъстота 300 дървета на хектар или повече. Все пак тази минимална гъстота се намалява на 150 дървета на хектар за парцелите, засадени с ябълки сорт „Annurca“.
Член 3
Премията за изкореняване се определя, като се отчита, по-специално, себестойността на изкореняването и загубите на приходи за производителите, извършващи операции по изкореняване.
Член 4
Държавите-членки контролират спазването на ангажиментите, определени в член 2, от страна на получателя на премията за изкореняване. Държавите-членки вземат необходимите допълнителни мерки, по-специално, за да гарантират спазването на разпоредбите на настоящия режим. Държавите-членки уведомяват Комисията за взетите мерки.
Член 5
Мерките, предвидени в настоящия регламент, се считат за интервенции, предназначени да стабилизират селскостопанските пазари по смисъла на член 3 от Регламент (ЕИО) № 729/70 на Съвета от 21 април 1970 г. относно финансирането на Общата селскостопанска политика (3). Тези мерки се финансират от ФЕОГА, секция „Гарантиране“.
Член 6
Премията за изкореняване, както и мерките за прилагане на настоящия регламент, се приемат в съответствие с процедурата, определена в член 46 от Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (4).
Член 7
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 30 октомври 1997 година.